சகாக்கள்

**சகக்கள்** (*Sagakkal*) என்பது எல். முத்துக்குமாரசாமி இயக்கதில் 2011 ஆம் ஆண்டு வெளியான இந்திய தமிழ் காதல் நாடகத் திரைப்படமாகும். இப்படத்தில் சஞ்சீவ், அத்வைதா ஆகியோர் முதன்மை வேடங்களில் நடித்தனர். ஷங்கர், எனமல, சிவ சங்கர், ஜெயப்பிரகாசு, வெண்ணிற ஆடை மூர்த்தி, செந்தில்குமாரி, சுஜாதா பஞ்சு, எம். பானுமதி,  பொன் ராதா ஆகியோர் துணை வேடங்களில் நடித்துள்ளனர். வி. வி. வி கிரியேஷன்ஸ் தயாரித்த இப்படத்திற்கு, தயாரத்தினம் இசையமைத்தார். இது 12 ஆகஸ்ட் 2011 அன்று வெளியானது.

## கதைக்களம்
ஒரு குக்கிராமத்தில் வசிப்பவனான, மஹி ஒரு லட்சிய கால்பந்து வீரன். அவன் விளையாட்டு ஒதுக்கீட்டில் இந்திய இரயில்வேயில் வேலைக்கு சேர விரும்புகிறான். அவன் தன் விதவைத் தாயுடன் வசித்துவருகிறான். அனது நெருங்கிய நண்பர்களான மெய்யர், பாலு ஆகியோர் மஹி அவ்வப்போது தனிமையில் இருப்பதற்காக கிண்டல் செய்கின்றனர். ஒரு நாள், மஹி தேவசேனாவை முதல் பார்வையிலேயே காதலிக்கத் தொடங்குகிறான். தேவசேனா ஒரு பணக்கார, கௌரவமான குடும்பத்தைச் சேர்ந்தவள். மஹி தனது காதலைப் பற்றி தனது நண்பர்களிடம் பொய் சொல்லத் தொடங்குகிறான். பின்னர், மஹியும் அவனது நண்பர்களும் பழனி முருகன் கோவிலுக்கு பாதயாத்திரையாக செல்கிறனர். தேவசேனாவும் அந்த யாத்திரைக் குழுவில் உள்ளாள். ஆனால் மஹியால் தனது காதலை அவளிடம் கூற  முடியவில்லை. மஹி தன்னைக் காதலிப்பதையும், அவளும் தன்னைக் காதலிப்பத்தாகவும் தன் நண்பர்களிடம் மஹி பொய் சொல்வதை தேவசேனா அறிந்ததும், அவள் அவனைத் திட்டுகிறாள். மஹி, தனது காதல் தூய்மையானது என்றும், அவளை உண்மையாகவே நேசிப்பதாகவும்  தேவசேனாவிடம் கூறுகிறான். ஒரு நாள், தேவசேனாவின் தந்தை வரதன் தன் உறவினரால் குத்தப்படுகிறார். மஹி அவரை மருத்துவமனைக்கு அழைத்துச் சென்று அவரது உயிரைக் காப்பாற்றுகிறான். தன் தந்தையைக் காப்பாற்றியதற்காக தேவசேனா அவனுக்கு நன்றி கூறுகிறாள். மஹியின் மீது மெதுவாக காதல் கொள்ளும் தேவசேனா, அவனை திருமணம் செய்து கொள்ள ஒப்புக்கொள்கிறாள். ஆனால் அவளுடைய குடும்பத்தினரின் ஒப்புதல் தேவை என்கிறாள். இதற்கிடையில், வரதன் அவளுக்கு ஒரு மாப்பிள்ளையைப் பார்க்கிறார். மஹியும் தேவசேனாவும் நண்பர்கள் மெய்யர் பாலுவின் உதவியுடன் ஓடிப்போய் திருமணம் செய்து கொள்ள முடிவு செய்கின்றனர். பின்னர் தேவசேனா தன் தந்தையிடம் எதுவும் சொல்லாததற்காக வருத்தப்படுகிறாள், எனவே அவள் அவனை அழைத்துக் கொண்டு தங்களை சேர்த்துவைக்கும்படி சமாதானப்படுத்துகிறாள். துரதிர்ஷ்டவசமாக, தேவசேனா ஒரு விபத்தில் சிக்கி மருத்துவமனையில் இறந்துவிடுகிறாள். அதற்காக அவளுடைய குடும்பத்தினர் மஹியை திட்டுகின்றனர். மனம் உடைந்த மஹி நிகழ்விடத்திலேயே இறந்துவிடுகிறான்.

## நடிகர்கள்

*மஹியாக சஞ்சீவ் 
*தேவசானாவாக அத்வைதா 
*மெய்யராக சங்கர்
*பாலுவாக எனமல சிவசங்கர்
*வரதனாக ஜெயப்பிரகாசு 
*வெண்ணிற ஆடை மூர்த்தி
*மஹியின் தாயாக செந்தில்குமாரி 
*தேவசேனாவின் அம்மாவாக சுஜாதா பஞ்சு
*தேவசானாவின் பாட்டியாக எம். பானுமதி 
*பொன்னாக ராதா பொன்
*காயத்ரியாக நீபா
*பக்தராக வெங்கல்ராவ் 
*வரதனின் உறவினராக எல்.  முத்துக்குமாரசுவாமி
*வணக்கம் கந்தசாமி
*பட்டிவீரன்பட்டி மீனாட்சி

## தயாரிப்பு
திருமுருகனிடம் உதவி இயக்குநராகப் பணியாற்றிய எல். முத்துக்குமாரசாமி, வி. வி. வி கிரியேஷன்ஸ் நிறுவனத்தின் கீழ் தயாரிக்கபட்ட *சகாக்கள்* என்ற படத்தின் மூலம் இயக்குநராக அறிமுகமானார். சஞ்சீவ் கதாநாயகனாகவும், அத்வைதா நாயகியாகவும் நடிக்கத் தேர்வு செய்யப்பட்டனர். தயாரத்தினம் இசையமைத்தார்.   எம். அழகப்பன் ஒளிப்பதிவு செய்ய, படத்திற்கான வசனத்தை  பாஸ்கர் சக்தி எழுதினார்.  

## இசை
படத்தின் பின்னணி இசையும், படல் இசையும் தயாரத்னம் செய்தார். 2011 இல் வெளியிடப்பட்ட இந்த ஒலிப்பதிவில், யுகபாரதி மற்றும் தயாரத்னம் எழுதிய பாடல் வரிகளுடன் 6 பாடல்கள் உள்ளன.  

## வெளியீடு
இந்த படம் 2011 ஆகத்து 12 அன்று ஐந்து படங்களுக்கு மத்தியில் வெளியானது. 

## மேற்கோள்

பகுப்பு:இந்தியத் தமிழ்த் திரைப்படங்கள்
பகுப்பு:2011 தமிழ்த் திரைப்படங்கள்